11/07/2011 | Administración LocalMunicipal
Culleredo
Secretaría Xeral. Padrón de Habitantes
Anuncio áreas

Por resolución de data 22 de xuño de 2011 a Alcaldía – Presidencia adoptou o acordo cuxa parte dispositiva di: Primeiro.- Crear as seguintes áreas de goberno local, que poderán ser obxecto dunha delegación específica nos termos do artigo 43.3 do ROF, e que comprenden os correspondentes sectores de actividade: Á Área de Presidencia correspóndelle a coordinación das diferentes áreas municipais, a l, a política de comunicación e relacións institucionais, a xestión das políticas de calidade do Concello, prensa, protocolo. Incorpora esta área o control da xestión, a xesión do catastro, a xestión do Conservatorio municipal de música. Ocúpase esta área da xestión económica do Concello, seguimento e control dos orzamentos, xestión económica e financeira da Administración, seguimento e control de inversións, preparación dos orzamentos, xestión de pagamentos e cobramentos, xestión tributaria e de recadación, política fiscal, preparación de ordenanzas fiscais. A esta área correspóndelle tamén a xestión patrimonial do Concello, inventario de bens, dereitos e obrigas, administración e defensa do patrimonio municipal, adquisición de bens por expropiación forzosa, agás nos casos das expropiacións urbanísticas. No eido da contratación esta área asume a xestión dos procedementos de contratación do Concello. Asígnase a esta área a xestión das políticas municipais de transportes e telecomunicacións. Correspóndelle tamén a esta área todas aquelas materias non asignadas expresamente a outra área de goberno. Esta área xestiona as políticas municipais de prestación de servicios asistenciais ós cidadáns, de atención ás situacións de marxinación e exclusión social, medidas de integración social, políticas de inmigración, muller e atención á terceira idade e á infancia, e políticas de igualdade. Nos campos de sanidade intégranse nesta área as políticas municipais de protección da salubridade pública, información e defensa de consumidores e usuarios, xestión das competencias municipais en materia de consumo, cemiterios e servicios funerarios. No eido da dinamización local, correspóndelle a esta área a xestión de políticas municipais en materia de turismo e promoción dos valores turísticos do Concello, agricultura, gandería e montes, mercados, ferias, eventos e festas. A esta área correspóndelle, a xestión de persoal, os aspectos relativos á organización do Concello e ós métodos de traballo, a coordinación do funcionamento da Administración municipal, a axilización da tramitación de procedementos, a política de información ó cidadán, a radio municipal. Correspóndelle tamén o impulso e difusión do uso das tecnoloxías da información e o coñecemento no funcionamento da Administración, así como a xestión da seguridade cidadá, control e ordenación do tráfico en vías urbanas, protección civil, Policía Local, mobilidade, e as autorizacións para ocupacións de vía pública. No eido da participación cidadá e deportes, correspóndelle a xestión das políticas municipais de participación cidadá e deportes, programación e infraestructuras deportivas e culturais. No eido da educación xestiona as políticas municipais de educación, agás a xestión do Conservatorio municipal de música, que corresponde á área da Alcaldía,. cultura, patrimonio histórico- artístico, museos e exposicións de acordo coas competencias legalmente atribuídas ós Concellos, e a utilización dos equipamentos educativos de competencia municipal. Esta área comprende a xestión das competencias municipais sobre a ordenación do territorio e o urbanismo, cuestións relativas a plans e instrumentos de ordenación urbanística, xestión urbanística, concesión de licencias urbanísticas e de actividades, disciplina urbanística, expropiacións por razóns de urbanismo, redacción de instrumentos de ordenación urbanística. Esta área xestiona os servicios básicos municipais, ciclo da auga, recollida de residuos, limpeza de vías públicas, alumeado público. Inclúese o mantemento de vías públicas e infraestructuras urbanas (mobiliario urbano, redes de servicios.), a inspección e control de servicios públicos que se prestan a través de terceiros, o mantemento e conservación de parques, xardíns e zonas verdes, así como o mantemento de edificios e instalacións municipais, a xestión da utilización da vía pública, as autorizacións relativas á posesión de animais potencialmente perigosos. No eido do medio ambiente correspóndelle a xestión das políticas municipais de medio ambiente. Asemade correspóndelle a planificación das obras municipais, a preparación dos plans de obras e a aprobación de proxectos de obras de nova planta. Esta área xestiona as políticas de formación, inserción laboral e emprego, a xestión das escolas obradorios e os plans de formación con organismos públicos e empresas, e as xestións dos programas de voluntariado e cooperación. Nos campos de promoción económica intégrase as políticas públicas tendentes á dinamización e potenciación da vida económica local, o deseño de plans estratéxicos de desenvolvemento económico, a planificación económica, a fixación de obxectivos para a promoción de actividades económicas no Concello, as relacións cos axentes sociais na procura de políticas integrais de desenvolvemento e o fomento de actividades económicas a través da cooperación pública en plans e en xeral aquelas políticas públicas que propugnen e incentiven o desenvolvemento de sectores productivos e de actividades económicas para un desenvolvemento axeitado da vida económica do municipio. As políticas de formación e de promoción do emprego na súa dobre vertente de autoemprego e emprego por conta allea, serán pezas clave na política de benestar e desenvolvemento local de cara a conseguir a mellor inserción laboral dos /as veciños/as. Correspóndelle a esta área a xestión de políticas municipais en materia de industria e comercio, e as relacións coas asociacións de empresarios e comerciantes. Asígnanse tamén a este área ás políticas municipais de mocidade. Segundo.- Corresponderá á Alcaldía, a través da Área de Presidencia, a coordinación do funcionamento das áreas municipais, así como a resolución das cuestións que xurdan en torno á adscrición a unha área determinada dunha concreta materia.” Culleredo, 4 de xullo de 2011. O ALCALDE Asdo: Julio Sacristán de Diego